Aronia este un arbust peren care rodește în luna august și face fructe mici și negre, poziționate pe un ciorchine. Acesta este originar din America de Nord, iar rezistența sa la ger îl face potrivit și pentru cultivarea în România. Chiar dacă fructele de aronia sunt estetic asemănătoare cu afinele sau coacăzele negre, acestea nu sunt înrudite și sunt diferite unele de celelalte. Comparativ, aronia conține o cantitate mai mare de vitamine, minerale și antioxidanți. Denumirea populară a arbustului de aronia în România este „scorușul negru”.